b'\n_START_ARTICLE_\nPuola-Solidaarisuus\n_START_PARAGRAPH_\nPuola-Solidaarisuus ry oli suomalainen yhdistys, jonka p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4 oli tukea Puolan Solidaarisuus-ammattiyhdistysliikett\xc3\xa4 sen taistelussa vapaan ammattiyhdistystoiminnan ja demokratian puolesta Puolan kansantasavallassa 1980-luvulla. Yhdistyksen aktiiveina oli mukana suomalaisia hyvin erilaisista poliittisista suuntauksista, kuten vihre\xc3\xa4st\xc3\xa4 liikkeest\xc3\xa4, uudesta rauhanliikkeest\xc3\xa4, Perustuslaillisesta oikeistopuolueesta ja maolaisista. Yhdistyksen ensimm\xc3\xa4inen puheenjohtaja oli maolaisliikkeess\xc3\xa4 aiemmin vaikuttanut Raimo Laakia._NEWLINE_Puola-Solidaarisuus oli osa toimintaa suomettumispolitiikkaa vastaan. Kuvaavaa Suomen tuon ajan henkiselle ilmapiirille oli ett\xc3\xa4 ulkoministeri\xc3\xb6 muodosti niin sanotun mustan listan yhdistyksen j\xc3\xa4senist\xc3\xa4. Ulkoministeri P\xc3\xa4r Stenb\xc3\xa4ck tunnusti listojen ker\xc3\xa4\xc3\xa4misen tammikuussa 1983.'